gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7839, del 28-07-2016 (2016/5989)

RESOLUCIÓ de 18 de juliol de 2016, del president de la Junta Qualificadora de Coneixements de Valencià, per la qual es fa pública la llista de resultats provisionals de la prova del grau superior de coneixements de valencià i de la prova de capacitació tècnica: mitjans de comunicació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7839

Data del DOGV
:   28-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5989


Data del document
:   18-07-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 18 de juliol de 2016, del president de la Junta Qualificadora de Coneixements de Valencià, per la qual es fa pública la llista de resultats provisionals de la prova del grau superior de coneixements de valencià i de la prova de capacitació tècnica: mitjans de comunicació. [2016/5989]  
Per Resolució de 9 de març de 2016, de la Direcció General de Política Lingüística i Gestió del Multilingüisme, van ser convocades les proves per a l'obtenció dels certificats oficials administratius de coneixements de valencià (DOCV 7743, 17.03.2016). L'apartat catorze indica que el president de la Junta Qualificadora de Coneixements de Valencià farà pública la llista d'aspirants amb la qualificació provisional d'apte o de no apte. Una vegada avaluades les proves corresponents al certificat de grau superior de coneixements de valencià i de capacitació tècnica: mitjans de comunicació del primer període d'exàmens, resolc:  
  
  
Primer  
Fer pública la llista d'aspirants, amb la qualificació provisional d'apte o de no apte, de les proves de grau superior de coneixements de valencià i de mitjans de comunicació, que es poden consultar individualment en la pàgina web www.ceice.gva.es/jqcv.  
  
Segon  
Inscriure en el registre de la Junta Qualificadora de Coneixements de Valencià els certificats dels aspirants que resulten aptes en la data d'aquesta resolució, que serà també la d'expedició dels corresponents certificats.  
  
Tercer  
Contra la decisió de les comissions examinadores es podrà interposar una reclamació davant del president de la Junta Qualificadora de Coneixements de Valencià en el termini de quinze dies hàbils, a comptar des de l'endemà de la publicació de la present resolució en el Diari Oficial de la Comunitat Valenciana.  
  
València, 18 de juliol de 2016.- El president de la Junta Qualificadora de Coneixements de Valencià: Rubén Trenzano Juan.
Diari Oficial de la Generalitat Valenciana


Sumari del DOGV 7708, del 29-01-2016 (2016/293)

Notificació de la sentència dictada en el procediment ordinari número 831/2008.
-------------------------------------------------------------------------------

### Dades del document

Número de DOGV
:   7708

Data del DOGV
:   29-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/293


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el procediment ordinari número 831/2008. [2016/293]  
En el judici ordinari número 831/2008, seguit en aquest jutjat, s'ha dictat la sentència de data 20 de febrer de 2014 i s'ha acordat notificar-la a Francisco Sánchez Cifuentes. Havent resultat negatives les gestions realitzades per a conéixer el domicili o residència habitual de la part demandada, se li fa saber que el text íntegre de la resolució es troba a la seua disposició en la Secretaria d'aquest jutjat, i que en contra de la dita resolució es pot interposar un recurs d'apel·lació en el termini de 20 dies, comptadors a partir de l'endemà de la notificació de la present resolució.  
I a fi que servisca de notificació en forma a Francisco Sánchez Cifuentes, expedisc aquest edicte.  
Torrevieja, 18 de desembre de 2015  
De conformitat amb el que disposa la Llei Orgànica 15/1999, de 13 de desembre, de protecció de dades de caràcter personal, i la resta de legislació vigent en la matèria, les dades contingudes en aquesta comunicació tenen el caràcter confidencial i queda prohibida la seua transmissió o comunicació pública per qualsevol mitjà o procediment, i hauran de ser tractades exclusivament per als fins propis de l'Administració de Justícia.  
El contingut de l'edicte s'ajusta al que disposa la Instrucció 6/2012, de la Secretaria de l'Administració de Justícia.  
  
Torrevieja, 18 de desembre de 2015.- La secretària judicial: Fabiola Alonso Velázquez.
Diari Oficial de la Generalitat Valenciana


Sumari del DOGV 7796, del 02-06-2016 (2016/4023)

Informació pública del projecte d'ordre per la qual s'aproven les bases reguladores per a la concessió d'ajudes per l'Institut Valencià de Competitivitat Empresarial (IVACE) per a impulsar la internacionalització empresarial.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7796

Data del DOGV
:   02-06-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/4023


Data del document
:   27-05-2016

Organisme emissor
:   Institut Valencià de Competitivitat Empresarial

Tipus de document
:   Anunci

Descriptors 

:   * cooperació administrativa

Informació pública del projecte d'ordre per la qual s'aproven les bases reguladores per a la concessió d'ajudes per l'Institut Valencià de Competitivitat Empresarial (IVACE) per a impulsar la internacionalització empresarial.  
 [2016/4023]  
D'acord amb el que estableix l'article 43.1.c de la Llei 5/1983, de 30 de desembre, del Consell, i en compliment del tràmit d'audiència previst en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius, així com en virtut de les atribucions conferides pel Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), acorde:  
  
Sotmetre al tràmit d'informació pública el projecte d'ordre pel qual s'estableixen les bases reguladores per a la concessió d'ajudes per l'Institut Valencià de Competitivitat Empresarial (IVACE) per a impulsar la internacionalització empresarial.  
El termini per a la presentació d'al·legacions serà de 15 dies hàbils, comptats a partir de l'endemà de la publicació del present anunci en el Diari Oficial de la Comunitat Valenciana.  
Aquesta norma podrà ser consultada en l'apartat «Relacions amb els ciutadans», d'IVACE Obert (Portal de Transparència) del següent enllaç http://www.ivace.es, així com en l'Institut Valencià de Competitivitat Empresarial (IVACE), siti en la ciutat administrativa 9 d'Octubre, torre 2, carrer de Castán Tobeñas, número 77, 46010 València, en horari de 09.00 a 14.00 hores, de dilluns a divendres.  
Les al·legacions efectuades per les persones o entitats que es consideren interessades han de dirigir-se per escrit a este institut en l'adreça abans indicada.  
  
València, 27 de maig de 2016.- La directora general de l'IVACE: Júlia Company Sanus.
Diari Oficial de la Generalitat Valenciana


Sumari del DOGV 7700, del 19-01-2016 (2016/33)

RESOLUCIÓ de 17 de desembre de 2015, de la Conselleria d'Hisenda i Model Econòmic per la qual s'autoritza determinada transferència de crèdit entre seccions, per import global de 597.860 euros. Expedient número 06.017/15-101 (II part).
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7700

Data del DOGV
:   19-01-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/33


Data del document
:   17-12-2015

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 17 de desembre de 2015, de la Conselleria d'Hisenda i Model Econòmic per la qual s'autoritza determinada transferència de crèdit entre seccions, per import global de 597.860 euros. Expedient número 06.017/15-101 (II part). [2016/33]  
El Consell, en sessió de 23 d'octubre, va donar cobertura als crèdits necessaris per a l'execució del Decret Llei 6/2015, de 16 d'octubre, pel qual es fa efectiva la recuperació de determinades quantitats de la paga extraordinària de desembre de 2012.  
En el dit acord es van habilitar fons per a fer front, entre altres supòsits, a les despeses addicionals que la dita mesura tinguera en el sector públic instrumental i institucions. En aqueix sentit, l'entitat Ferrocarrils de la Generalitat Valenciana (FGV) requereix un increment de la línia que finança les seues despeses d'explotació de 597.860 euros.  
D'acord a l'apartat tercer del mateix acord s'autoritza a aquesta Conselleria d'Hisenda i Model Econòmic a què realitze els ajustos pressupostaris necessaris, que permeten la distribució de l'import habilitat en l'aplicació 03.87.93.043.92.17, entre les aplicacions específiques dels annexos de transferències corrents que corresponga, i en aquest sentit, procedix la transferència de l'import abans citat a la línia que finança les despeses d'explotació d'FGV.  
A aquest efecte i en virtut del que disposen els articles 18 i 20 de la Llei 8/2014 de Pressupostos de la Generalitat per a l'exercici 2015, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza una minoració de crèdit en l'aplicació 64.43.15.031.53.17 per import de 597.860 d'euros.  
  
Segon  
S'autoritza un increment de crèdit en l'aplicació 57.92.86.811.09.7 per import de 597.860 d'euros, i l'increment per aquest mateix import en la dotació de la línia nominativa X0008, Explotació Ferrocarrils GV (FGV), segons es detalla a continuació:  
  
  
Codi Denominació Dotació anterior Modif. alta/baixa Dotació actual  
X0008 Explotació Ferrocarrils GV (FGV) Aportació G.V. no condicionada 26.664.443 386.822 98.104.810  
  
  
  
València, 17 de desembre de 2015.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 7768, del 26-04-2016 (2016/2729)

Licitació número CVA 40/15. Servei de cuina, cafeteria i menjador de Les Corts.
-------------------------------------------------------------------------------

### Dades del document

Número de DOGV
:   7768

Data del DOGV
:   26-04-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/2729


Data del document
:   21-04-2016

Organisme emissor
:   Corts Valencianes

Tipus de document
:   Anunci

Correcció d'errades

Anàlisi jurídica

 Descriptors 

:   * contracte administratiu

Licitació número CVA 40/15. Servei de cuina, cafeteria i menjador de Les Corts. [2016/2729]  
1. Entitat adjudicadora:  
a) Organisme: Corts Valencianes.  
b) Dependència que tramita l'expdient: Àrea d'Assistència Tècnica i Manteniment.  
c) Obtenció de documentació i informació:  
- Domicili: Plaça de Sant Llorenç, 4.  
- Localitat i codi postal: València 46200.  
- Telèfon: 360 237 026.  
- Adreça electrònica: stogrigxtvt@yhvtk.sb  
- Adreça d'internet del perfil de contractant:  
http://www.cortsvalencianes.es.  
- Número d'expedient: CVA 40/15.  
  
2. Objecte del contracte  
a) Tipus: administratiu especial.  
b) Descripció: servei de cuina, cafeteria i menjador.  
c) Nombre de lots: lot únic.  
d) Termini d'execució: 2 anys.  
e) Admissió de pròrroga: màxim 2 anys.  
f) CPV: 55300000-3; 55330000-2.  
  
3. Tramitació i procediment  
a) Tramitació: ordinària  
b) Procediment: obert  
c) Criteris d'adjudicació: els que s'estableixen en el plec de clàusules administratives particulars.  
  
4. Pressupost base de licitació  
240.000 euros (IVA exclòs)  
24.000 euros (IVA)  
264.000 euros (total IVA inclòs)  
  
5. Garanties exigides:  
- Provisional: 2% del pressupost màxim de licitació, IVA exclòs  
  
- Definitiva: 5% de l'import d'adjudicació, IVA exclòs  
  
6. Requisits específics del contractista  
a) Solvència econòmica i financera i solvència tècnica i professional: vegeu clàusula 15a del plec de clàusules administratives particulars  
  
  
7. Presentació d'ofertes o de sol·licituds de participació  
a) Data límit de presentació: 15 dies naturals des de la publicació de l'anunci en el Diari Oficial de la Comunitat Valenciana  
b) Modalitat de presentació: vegeu apartat XIII, presentació de proposicions del plec de clàusules administratives particulars.  
c) Lloc de presentació  
- Registre General de les Corts Valencianes.  
- Domicili: plaça de sant Llorenç, 4.  
- Localitat i codi postal: València 46206.  
  
8. Obertura d'ofertes  
Es comunicarà als licitadors.  
  
València, 21 d'abril de 2016.- El president de les Corts: Enric Morera i Català.
Diari Oficial de la Generalitat Valenciana


Sumari del DOGV 7893, del 10-10-2016 (2016/7594)

Nomenament de funcionaris com a administratius, grup C, subgrup C1.
-------------------------------------------------------------------

### Dades del document

Número de DOGV
:   7893

Data del DOGV
:   10-10-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/7594


Data del document
:   28-09-2016

Organisme emissor
:   Ajuntament de Vilallonga

Tipus de document
:   Anunci

Descriptors 

:   * Vilallonga
    * funcionari

Nomenament de funcionaris com a administratius, grup C, subgrup C1. [2016/7594]  
En l'Ajuntament de Vilallonga, carrer de l'Enginyer Roselló, número 1 de Vilallonga (València), per resolució d'Alcaldia de data 28 de setembre de 2016, número 469, una vegada conclòs el procediment selectiu, s'han efectuat els nomenaments de:  
  
- Javier Moratal Jones, DNI 07061666V, per a cobrir la plaça d'administratiu de l'escala d'administració general, subescala administrativa, grup C i subgrup C1.  
- Elena M.ª Coll Miñana, DNI 73243199X, per a cobrir la plaça d'administratiu de l'escala d'administració general, subescala administrativa, grup C i subgrup C1.  
- Gema Palmer Navarro, DNI 49929638B, per a cobrir la plaça d'administratiu de l'escala d'administració general, subescala administrativa, grup C i subgrup C1.  
  
Cosa que es fa pública als efectes de l'article 10.5 del Decret 33/1999, de 9 de març, del Govern Valencià, pel qual s'aprova el Reglament de selecció, provisió de llocs de treball i carrera administrativa del personal comprés en l'àmbit d'aplicació de la Llei de la Funció Pública Valenciana.  
  
Vilallonga, 28 de setembre de 2016.- L'alcalde: Enrique Llorca Miñana.
Diari Oficial de la Generalitat Valenciana


Sumari del DOGV 7797, del 03-06-2016 (2016/3529)

Nomenament de dos funcionaris de carrera com a agents de la policia local pel torn de mobilitat.
------------------------------------------------------------------------------------------------

### Dades del document

Número de DOGV
:   7797

Data del DOGV
:   03-06-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/3529


Data del document
:   16-05-2016

Organisme emissor
:   Ajuntament d'Alginet

Tipus de document
:   Anunci

Anàlisi jurídica

 Descriptors 

:   * Alginet
    * funcionari

Nomenament de dos funcionaris de carrera com a agents de la policia local pel torn de mobilitat. [2016/3529]  
Per Resolució d'Alcaldia número 413/2016, de 15 d'abril, després del procés selectiu per a la provisió en propietat de sis places (2 per torn de mobilitat i 4 per torn lliure) d'agent de la policia local d'Alginet, s'han nomenat Sonia Pablo Navarro, amb DNI número 74850714R, i Juan Antonio Lloría Solaz, amb DNI número 42152167H, funcionaris de carrera pel torn de mobilitat, com a agents de la policia local de l'Ajuntament d'Alginet, pertanyents a l'escala d'administració especial, subescala de serveis especials, classe policia local, escala bàsica, corresponents al grup C1 de titulació.  
Cosa que es fa pública de conformitat amb l'article 62 del Reial Decret Legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, d'acord amb l'article 58 de la Llei 10/2010, de 9 de juliol, d'ordenació i gestió de la funció pública valenciana, així com l'article 10.5 del Decret 33/1999, de 9 de març, del Govern Valencià, pel qual s'aprova el Reglament de selecció, provisió de llocs de treball i carrera administrativa del personal comprés en l'àmbit d'aplicació de la Llei de Funció Pública Valenciana.  
  
  
Alginet, 16 de maig de 2016.- L'alcalde: Jesús Boluda Villaseñor.
Diari Oficial de la Generalitat Valenciana


Sumari del DOGV 7865, del 05-09-2016 (2016/6751)

CORRECCIÓ d'errades de la Resolució de 20 de juny de 2016, de la Conselleria d'Educació, Investigació, Cultura i Esport, per la qual es modifica l'autorització per canvi en el cicle, etapa o nivell educatiu per als quals va ser autoritzat el centre docent privat d'Educació Preescolar i Primària Ángel de la Guarda, d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7865

Data del DOGV
:   05-09-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/6751


Data del document
:   26-08-2016

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * centre d'ensenyament

CORRECCIÓ d'errades de la Resolució de 20 de juny de 2016, de la Conselleria d'Educació, Investigació, Cultura i Esport, per la qual es modifica l'autorització per canvi en el cicle, etapa o nivell educatiu per als quals va ser autoritzat el centre docent privat d'Educació Preescolar i Primària Ángel de la Guarda, d'Alacant. [2016/6751]  
Advertida una errada en la Resolució de 20 de juny de 2016, més amunt citada i publicada en el Diari Oficial de la Comunitat Valenciana de 3 d'agost de 2016, número 7843, és procedent realitzar la corresponent rectificació referida al codi del centre.  
  
On diu:  
«81942323».  
  
Ha de dir:  
«28112604».  
  
València, 26 d'agost de 2016.- El conseller d'Educació, Investigació, Cultura i Esport, p. a. (art. 3 del ROF), el sotssecretari: Josep Joan Vidal Borrás.
Diari Oficial de la Generalitat Valenciana


Sumari del DOGV 7813, del 24-06-2016 (2016/4346)

Convocatòria d'una plaça de cap de Secció de Programes, administració especial, grup A1/A2.
-------------------------------------------------------------------------------------------

### Dades del document

Número de DOGV
:   7813

Data del DOGV
:   24-06-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/4346


Data del document
:   03-06-2016

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * concurs administratiu

Convocatòria d'una plaça de cap de Secció de Programes, administració especial, grup A1/A2. [2016/4346]  
En el Butlletí Oficial de la Província d'Alacant, número 103, de 31 de maig de 2016, es publica l'anunci relatiu a la convocatòria del concurs per al proveïment d'un lloc de treball de naturalesa funcionarial de cap de Secció de Programes. El mencionat lloc està enquadrat en el sector de l'administració especial, grup A1/A2.  
Les instàncies en què se sol·licita prendre part en la convocatòria es presentaran dins del termini de 20 dies hàbils, comptadors a partir de l'endemà de la inserció d'aquest edicte al Diari Oficial de la Comunitat Valenciana, en el Registre General d'aquest ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En compliment de l'apartat 4.3 de les bases genèriques aprovades per la Junta de Govern Local el 28 de maig de 2010, en relació a les taxes per drets d'examen, caldrà adjuntar a la sol·licitud el justificant d'haver abonat la quantitat de 18,54 euros, per tal com són aquestes les taxes vigents per al 2016.  
Els anuncis successius corresponents a aquesta convocatòria es publicaran al tauler d'anuncis del Servei de Recursos Humans.  
  
Elx, 3 de juny de 2016.- El tinent d'alcalde de Recursos Humans: José Pérez Ruiz.
Diari Oficial de la Generalitat Valenciana


Sumari del DOGV 7694, del 11-01-2016 (2015/10575)

Notificació de la sentència dictada en el judici verbal número 412/2015.
------------------------------------------------------------------------

### Dades del document

Número de DOGV
:   7694

Data del DOGV
:   11-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/10253


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el judici verbal número 412/2015. [2015/10893]  
En aquest procediment de judici verbal número 412/2015, seguit a instàncies del Consorci de Compensació d'Assegurances, contra D. D. N., A. R. F. i Cárnicas Albarracín, SL, s'ha dictat la sentència que literalment diu el següent:  
  
«Sentència número 238/2015  
València, 4 de novembre de 2015  
María Cristina López de Haro Martín, magistrada jutgessa del Jutjat de Primera Instància número 21 de València i el seu partit, he vist aquestes actuacions de judici verbal número 412/2015, seguides a instàncies del Consorci de Compensació d'Assegurances, contra D. D. N., A. R. F., i contra la mercantil Cárnicas Albarracín, SL, tots aquests en situació de rebel·lia processal, i és procedent dictar la resolució següent:  
Dispositiva  
Estime íntegrament la demanda interposada pel Consorci de Compensació d'Assegurances contra A. R. F. i D. D. N., i en conseqüència condemne els demandats esmentats a satisfer a l'actora, de manera conjunta i solidària, la quantitat de huit-cents euros (800,00 ?), més l'interés legal produït des del dia de presentació de la demanda (10.03.2015) fins a fer-ne el pagament complet, incrementat de la manera prevista en l'article 576 de la Llei d'Enjudiciament Civil a partir d'aquesta sentència. Es condemna els demandats al pagament de les costes causades.  
  
I absolc la mercantil Cárnicas Albarracín, SL, sense imposició de costes.  
Notifiqueu-ho a les parts, i feu-los saber que contra aquesta sentència no podran interposar recurs d'apel·lació.  
Porteu-ne l'original al llibre de sentències i expediu-ne un testimoniatge per a incorporar-lo a les actuacions.  
Aquesta és la meua sentència, que pronuncie, mane i firme, María Cristina López de Haro Martín, magistrada jutgessa del Jutjat de Primera Instància número 21 de València.  
Publicació. La sentència anterior ha sigut llegida i publicada per la magistrada jutgessa que la va dictar, mentre celebrava audiència pública en la mateixa data del seu pronunciament, de la qual cosa jo, el lletrat de l'Administració de Justícia, done fe.»  
  
I atés que els codemandats D. D. N. i Cárnicas Albarracín, SL, es troben en parador desconegut, expedisc aquest edicte per tal que els valga de notificació de forma deguda.  
  
València, 4 de novembre de 2015.- La lletrada de l'Administració de Justícia: Míriam Muñoz Peiró.